شەفەق نیوز/ سەرچەوەیگ ئەمنی وەرپرس، ئمڕوو سێشەممە، خەوەردا لە رودان تەقینەوەیگ ک کاروانیگ پشتیوانی لۆجستیکی سەر وە هاوپەیمان ناودەوڵەتی دژ وە ریخریاگ داعش وە سەرۆکایەتی وڵاتە یەکگرتگەیل ئەمریکا  کردیەسە ئامانج لە ناوبەین دوو پارێزگای زیقار و موسەنا لە باشوور عراق.
سەرچەوەگە وە ئاژانس شەفەق نیوز خەوەردا، بۆمبیگ ئمڕوو شەوەکی تەقیە بان کاروان پشتیوانی لۆجستیکی لە ری ناودەوڵەتی لە ناوچەی سکنەت لە سنوور نوان زیقار و موسەنا.
وتیش، تەقینەوەگە زەرەرد مادی رەسانییە وە ماشین پۆلیسیگ عراق ک یاوەری  کاروانەگە کەێد هۊیچ زەرەردیگ گیانی رۊ نەیاگە.
